Montreux je sztad we Szwajcaryji. Je uōn rozlygowane nade Genewskim Jeziorym, przi jigo wschodnim brzygu. Miyszko tam 23 010, co dowo Montreux trzeci plac podug wielość ludzi postrzōd sztadōw kantōnu Vaud (za Lausanne a Yverdon-les-Bains). Kożdygo roku sōm sam dwa znōme na cołkim świecie festiwale: jazzowy festival de Jazz de Montreux (piyrszy bōł we 1967) a telewizyjny The Golden Rose Festival (uod 1961). Krōm tego sztad je znōmy skirz dynkmala Freddiego Mercuryego, kery stoji na strzodku rynku.